
  REPUBLIKA HRVATSKA                                                                
VARAŽDINSKA ŽUPANIJA
GRAD LUDBREG
     GRADSKO VIJEĆE
KLASA:400-02/25-01/02
URBROJ:2186-16-02/1-26-13
Ludbreg, 20. srpnja 2026. godine             
                                                        


Na temelju članka 18. stavka 1 Zakona o proračunu („Narodne novine“, broj 144/21) i članka 34. Statuta Grada Ludbrega (»Službeni vjesnik Varaždinske županije«, broj 12/21), Gradsko vijeće Grada Ludbrega na 9. sjednici održanoj  20. srpnja 2026. godine, donosi


O D L U K U o II. izmjeni Odluke 
o izvršavanju Proračuna Grada Ludbrega
za 2026. godinu

Članak 1.

U Odluci o izvršavanju Proračuna Grada Ludbrega za 2026. godinu (naša KLASA: 400-02/25-01/02, naš URBROJ: 2186-16-02/1-26-11) i Izmjeni Odluke o  izvršavanju Proračuna Grada Ludbrega za 2026. godinu (naša KLASA: 400-02/25-01/02, naš URBROJ: 2186-16-02/1-26-12) članak 23. mijenja se i glasi:

Ustanova i trgovačko društvo čiji je osnivač, odnosno većinski vlasnik Grad, može se dugoročno zadužiti samo za investiciju te uz suglasnost Gradskog vijeća, a iznos tog zaduženja uključuje se u opseg mogućeg zaduženja Grada.
U 2026. godini planira se davanje suglasnosti Gradskog vijeća Grada Ludbrega trgovačkom društvu Lukom d.o.o. za dugoročno zaduživanje kod financijskih institucija za nabavu rabljenog kamiona smećara s kranom 22m3 u ukupnom iznosu od 106.515,60 € temeljem ponude BKS -leasing Croatia d.o.o. sa mjesečnom otplatom u 60 mjeseci, učešćem od 19.550,00 € i otkupnom vrijednosti objekta leasinga od 250,00 €.
Obzirom na planirano zaključenje Ugovora u svibnju, planira se plaćanje 20% učešća i otplata 6 mjesečnih rata te se predviđa stanje očekivanog  duga (glavnice i kamata) temeljem dane suglasnosti na dan 31.12.2026. u iznosu 78.294,04 €.

U 2026. godini planira se također davanje suglasnosti Gradskog vijeća Grada Ludbrega trgovačkom društvu Lukom d.o.o. za dugoročno zaduživanje kod financijskih institucija za nabavu rabljenog kamiona smećara nosivosti do 750 kg -Mitsubishi FUSO CANTER 3S15 3.0  sa nadogradnjom putem financijskog leasinga temeljem ponude UniCredit Leasing  Croatia d.o.o., Zagreb u ukupnom iznosu od 99.038,44 € temeljem ponude UniCredit Leasing Croatia d.o.o. sa mjesečnom otplatom u 36 mjeseci, učešćem od 18.675,00 € i otkupnom vrijednosti objekta leasinga od 100,00 €.
Obzirom na planirano zaključenje Ugovora u srpnju, planira se plaćanje 20% učešća i otplata 5 mjesečnih rata te se predviđa stanje očekivanog  duga (glavnice i kamata) temeljem dane suglasnosti na dan 31.12.2026. u iznosu 69.215,74 €.

Članak 2.

Ostale odredbe predmetnih Odluka ostaju nepromijenjene.


Članak 3.

Ova Odluka objavit će se u „Službenom vjesniku Varaždinske županije“ i stupa na snagu prvog dana od dana objave  u „Službenom vjesniku Varaždinske županije“.






Predsjednik Gradskog vijeća
         Grada Ludbrega
             Darko Jagić

